L 94/16 Jurnalul Oficial al Uniunii Europene 30.3.2012 REGULAMENTUL (UE) NR. 259/2012 AL PARLAMENTULUI EUROPEAN ȘI AL CONSILIULUI din 14 martie 2012 de modificare a Regulamentului (CE) nr. 648/2004 în ceea ce priveşte utilizarea fosfaților și a altor compuși ai fosforului în detergenții de rufe destinați consumatorilor și în detergenții pentru maşini automate de spălat vase destinați consumatorilor (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ parlamentelor naţionale, având în vedere avizul Comitetului Economic şi Social Euro- pean ('), hotărând în conformitate cu procedura legislativă ordinară (?), întrucât: (1) În raportul său din 4 mai 2007 către Consiliu şi Parla- mentul European, Comisia a evaluat, în temeiul Regula- mentului (CE) nr. 648/2004 al Parlamentului European și al Consiliului (?), utilizarea fosfaților în detergenți. După o analiză aprofundată, s-a ajuns la concluzia că utilizarea fosfaților în detergenții de rufe destinați consumatorilor și în detergenții pentru maşini automate de spălat vase destinați consumatorilor ar trebui limitată pentru a se reduce contribuția fosfaților din detergenți la riscurile de cutrofizare și pentru a fi diminuate costurile de eliminare a fosfaților în stațiile de epurare a apelor rezi- duale. Economiile astfel realizate depășesc costul repre- zentat de realizarea de alte formule pentru detergenții de rufe destinați consumatorilor prin utilizarea unor alter- native la fosfați. Pentru a fi eficiente, alternativele pentru detergenții de rufe destinați consumatorilor pe bază de fosfați trebuie să conţină alți compuși ai fosforului în cantități mici, și anume fosfonații, care, dacă sunt utilizați în cantități mai ridicate, pot deveni nocivi pentru mediu. Deşi este important să se încurajeze utilizarea unor substanțe alter- native cu un profil ecologic mai favorabil decât cel al fosfaților și al altor compuşi ai fosforului în fabricarea detergenților de rufe destinați consumatorilor și al deter- genților pentru mașini automate de spălat vase destinaţi consumatorilor, aceste substanțe ar trebui, în condiții normale de utilizare, să nu prezinte niciun risc sau să prezinte un risc mai scăzut pentru oameni şi/sau pentru () JO C 132, 3.5.2011, p. 71. (?) Poziția Parlamentului European din 14 decembrie 2011 (nepublicată încă în Jurnalul Oficial) și Decizia Consiliului din 10 februarie 2012. () JO L 104, 84.2004, p. 1. mediu. Prin urmare, pentru evaluarea acestor substanţe ar trebui să se recurgă, atunci când este oportun, la sistemul REACH ()). În ceea ce privește interacțiunea între fosfați și alți compuși ai fosforului, este necesară definirea cu grijă a domeniului de aplicare și a nivelului limitării utilizării de fosfați în detergenții de rufe destinați consumatorilor și în detergenții pentru mașini automate de spălat vase destinați consumatorilor. Limitarea ar trebui să se aplice nu numai fosfaților, ci și tuturor compuşilor fosforului, pentru a împiedica simpla înlocuire a altor compuși ai fosforului cu fosfați. Limitarea conținutului de fosfor ar trebui să fie suficient de redusă pentru a împiedica în mod eficient comercializarea formulelor de detergenți de rufe destinați consumatorilor pe bază de fosfați și, în acelaşi timp, suficient de mare pentru a autoriza prezența unei cantități minime de fosfonați necesari pentru formulele alternative. În prezent, nu este adecvată extinderea limitărilor privind utilizarea fosfaților și a altor compuşi ai fosforului în detergenții de rufe destinați consumatorilor şi în deter- genții pentru mașinile automate de spălat vase destinaţi consumatorilor la detergenții industriali și instituționali la nivelul Uniunii, deoarece nu sunt încă disponibile alter- native viabile din punct de vedere economic şi tehnic pentru utilizarea fosfaților în tipurile respective de deter- genți. În ceea ce priveşte detergenții pentru mașini automate de spălat vase destinați consumatorilor, este probabil ca în viitorul apropiat să fie disponibile la o scară mai largă alternative la astfel de substanţe. Prin urmare, ar trebui să se prevadă o restricție în ceea ce priveşte utilizarea fosfaților în aceşti detergenți. O astfel de restricție ar trebui să se aplice de la o dată ulterioară până la care se preconizează că vor fi disponibile la scară largă alternative la fosfați, astfel încât să se stimuleze dezvoltarea de noi produse. De asemenea, ar trebui să se specifice un conținut maxim permis de fosfor pe baza dovezilor actuale, inclusiv a restricțiilor naționale existente cu privire la fosforul din detergenții pentru maşini automate de spălat vase destinați consumatorilor. Cu toate acestea, ar trebui să se prevadă că, înainte ca această restricție să devină aplicabilă în întreaga Uniune, Comisia ar trebui să realizeze o evaluare aprofundată cu privire la valoarea-limită pe baza celor mai recente date disponibile și, dacă se justifică, să prezinte o propunere legislativă. Această evaluare ar trebui să includă impactul pe care îl au asupra mediului, a industriei și a consuma- torilor detergenții pentru mașini automate de spălat vase destinați consumatorilor cu valori ale concentrației de (*) Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea şi restricționarea substanțelor chimice (REACH), de înfi- ințare a Agenţiei Europene pentru Produse Chimice (JO L 396, 30.12.2006, p. 1).